GiliGold/VAD_KnessetCorpus huggingface dataset:
אייל אביטל: אנחנו לא יכולים להלין שכר.
משה גפני: אתה יכול לענות לי על השאלה?
משה גפני: אני שואל האם הפנייה הזאת היא רק שכר.
אייל אביטל: הפנייה הזאת ספציפית.
משה גפני: בפנייה יש משהו עם לשכת השר?
אייל אביטל: לשכת שר המשפטים?
משה גפני: רק העובדים.
אייל אביטל: רק שכר עובדים.
משה גפני: בעד אישור פניות מספר 947 עד 952 – פה אחד הפניות אושרו פניות מספר 953 עד 955 -
אורי גבע: כאן מדובר על פנייה בדיוק באותה מתכונת.
אורי גבע: אנחנו מעבירים לסעיף 05 הכולל בתוכו את משרד האוצר, רשות המסים ואת שע"מ.
משה גפני: אלה עובדים חדשים במשרד האוצר?
משה גפני: אבל אין עובדים חרדים.
אורי גבע: במשרד האוצר, בטח יש עובדים חרדים.
משה גפני: באיזה אגף?
אורי גבע: רק לפני חמש דקות ראיתי כאן את סגן השר איציק כהן.
אורי גבע: יש הרבה עובדים, כן.
משה גפני: למה אין את זה בתקציב?
משה גפני: אתם מכינים את התקציב.
משה גפני: למה אין את הסעיף הזה בתקציב?
משה גפני: למה בדצמבר צריך להוסיף את זה?
אורי גבע: כיוון שתקציבי שכר למעשה נקבעים מכל מיני גורמים אקסוגניים למשרד האוצר.
משה גפני: אלה רק עובדים.
משה גפני: זה לא לשכת סגן השר.
משה גפני: אם זה לשכת סגן השר, אני בעד.
רוחמה אברהם-בלילא: כמה עובדים חדשים נוספו למשרד האוצר במהלך השנה?
אורי גבע: במשרד האוצר ורשות המסים ביחד, מעט מאוד.
אורי גבע: אני לא יודע בדיוק כמה.
אורי גבע: אני לא אנקוב במספר שאני לא יודע.
אורי גבע: לא מדובר במספר גדול.
משה גפני: זה לא כסף על עובדים חדשים אלא על הסכמי השכר של העובדים.
אורי גבע: זה הכול על שכר לשלם אותו כפי שהוא אמור להיות משולם.
משה גפני: בעד אישור פניות מספר 953 עד 955 – פה אחד הפניות אושרו פנייה מספר 956 – 114 משרות.
אורי גבע: כאן אנחנו ממירים משרות בתקצוב משיא כוח אדם לחודשי עבודה.
אורי גבע: זה לבקשת המשרד והחשבות של המשרד.
משה גפני: אתם מורידים?
אורי גבע: לא, אנחנו לא מורידים.
אורי גבע: בפנייה מה שרואים זה למעשה מינוס 114 משרות.
אורי גבע: המשרות האלה מתווספות באישור התקציב שחברי הוועדה לא רואים.
אורי גבע: זה מתוקצב לפי חודשי עבודה.
אורי גבע: אין כאן בכלל שינוי במצבת כוח האדם.
משה גפני: העובדים הופכים להיות עובדי מדינה או שהם נשארים עובדי קבלן?
אורי גבע: הם היו עובדי מדינה ונשארו עובדי מדינה.
אורי גבע: זה שינוי טכני לחלוטין.
אורי גבע: בעד אישור פנייה מספר 956 – פה אחד הפנייה אושרה פניות מספר 957 עד 961 -
רוחמה אברהם-בלילא: למה צריך לתקצב את חברי הממשלה ב-4 מיליון שקלים.
רוחמה אברהם-בלילא: על מה צריך לתקצב את שרי הממשלה, שרים לענייני כלום ושום דבר בארבעה מיליון שקלים?
דרורית שטיינמץ: בבסיס תקציב משרד ראש הממשלה מתוקצב השכר של כל שרי הממשלה.
דרורית שטיינמץ: התוספת הזאת היא עבור הביצוע בפועל.
דרורית שטיינמץ: התקציב בדרך כלל מתוקצב בחוסר ובסוף השנה אנחנו משלימים את כל התקציב החסר.
משה גפני: אני מבין שאתם מוסיפים ללשכת ראש הממשלה.
דרורית שטיינמץ: לא מדובר כאן בלשכת ראש הממשלה.
רוחמה אברהם-בלילא: חמישה מיליון שקלים לשרי הממשלה כי הם תוקצבו מראש במינוס.
רוחמה אברהם-בלילא: כמו שתקצבו את נסיעות ראש הממשלה בסכום מסוים ואחרי כן באו לבקש, כך מתקצבים את השרים כדי שעל פניו בהתחלה זה לא ייראה יותר מדי.
דרורית שטיינמץ: לא לגמרי.
דרורית שטיינמץ: כך זה נעשה במשך שנים.
רוחמה אברהם-בלילא: אולי הגיע הזמן לשנות ולשים על השולחן תקציב שהוא שקוף, נכון ואמיתי.
רוחמה אברהם-בלילא: אני מתנגדת להעברה הזאת.
רוחמה אברהם-בלילא: בשעה שיש קיצוצים חברתיים, אנחנו כאן שמים על שולחן הוועדה תקציב שהוא מראש לא נכון ואנחנו יודעים שאנחנו נצטרך לתקן אותו בתקציב כזה או אחר.
רוחמה אברהם-בלילא: זאת שערורייה.
מגלי והבה: אני מצטרף אליך.
רוחמה אברהם-בלילא: שילמדו לשים תקציב כמו שצריך.
משה גפני: ציון, תחזור אחר כך.
רוחמה אברהם-בלילא: לא, למה תחזור אחר כך?
רוחמה אברהם-בלילא: אני מבקשת להצביע על זה עכשיו.
רוחמה אברהם-בלילא: אין לחזור על כך.
ציון פיניאן: אני אגיש רביזיה.
רוחמה אברהם-בלילא: תגיש רביזיה.
רוחמה אברהם-בלילא: הדבר הזה לא יעבור.
רוחמה אברהם-בלילא: אתה נותן יד לחוסר שקיפות?
רוחמה אברהם-בלילא: יש גבול.
ציון פיניאן: תחזרו לשלטון ותשנו את ההסדר הזה.
רוחמה אברהם-בלילא: יש גבול עד כמה אפשר לרמות את הציבור.
ציון פיניאן: זה שכר לאנשים.
ציון פיניאן: חייבים לאשר את זה.
רוחמה אברהם-בלילא: שישימו את זה מלכתחילה.
ציון פיניאן: אבל זה שכר שכבר שולם.
רוחמה אברהם-בלילא: אז מה אם זה שולם?
רוחמה אברהם-בלילא: זה שזה שולם, אנחנו צריכים להכשיר את השרץ הזה.
רוחמה אברהם-בלילא: לא שמים את זה מלכתחילה באופן נכון.
ציון פיניאן: אבל זה מדורי דורות.
רוחמה אברהם-בלילא: מה זה קשור?
רוחמה אברהם-בלילא: זה שזה דורי דורות, לא אומר שצריך לשנות את זה?
ציון פיניאן: למה אתם לא תיקנתם את זה?
רוחמה אברהם-בלילא: שלוש שנים עושים את זה כל פעם מחדש ושלוש שנים מעבירים את זה במכבסה הזאת והמכבסה הזאת מכבסת.
רוחמה אברהם-בלילא: אדוני היושב ראש, ועדת הכספים הופכת להיות המכבסה הלאומית של הממשלה הנוכחית, בה בשעה שהיא מגישה תקציב שהוא לא נכון ובסוף השנה משנים אותו.
רוחמה אברהם-בלילא: אולי הגיע הזמן לשים קץ לכל הדברים האלה.
רוחמה אברהם-בלילא: דרורית, זה לא מיועד אליך באופן אישי.
רוחמה אברהם-בלילא: אני אוהבת אותך.
רוחמה אברהם-בלילא: את עושה את העבודה שלך כמו שצריך.
משה גפני: תני לי לברר כמה סעיפים.
משה גפני: גברת שטיינמץ, מה זה פרויקטים לעידוד העלייה?
משה גפני: אתם מעבירים כאן 31.5 מיליון שקלים.
דרורית שטיינמץ: במשרד ראש הממשלה יש שני פרויקטים.
דרורית שטיינמץ: האחד הוא חינוך יהודי בתפוצות במסגרתו אנחנו מביאים נוער מהתפוצות לארץ ומכירים לו את הארץ ומלמדים אותו על המורשת.
משה גפני: למה בסוף השנה אתם מבקשים להעביר סכום כזה גדול?
דרורית שטיינמץ: כי בתחילת השנה אנחנו לא יודעים מה הצפי למספר המשתתפים בפרויקט הזה.
משה גפני: למה מביאים את זה בשבוע האחרון של 2011?
משה גפני: למה לא מביאים חודשיים קודם?
משה גפני: אז כבר יודעים.
דרורית שטיינמץ: כי חוזה ההתקשרות שלנו הוא לא מינואר לינואר.
דרורית שטיינמץ: חוזה ההתקשרות שלנו מדבר בערך מאמצע שנה עד אמצע השנה הבאה.
דרורית שטיינמץ: לכן התוספת הזאת אמורה לכסות את החודשים העתידיים.
ציון פיניאן: התוספת הזאת היא שני אחוזים בינואר שלא נלקחו בחשבון?
ציון פיניאן: תוספת יוקר?
דרורית שטיינמץ: אנחנו לוקחים הכול בחשבון.
דרורית שטיינמץ: התוכנית שלנו היא תוכנית ארוכת טווח אבל חוזה ההתקשרות שלנו הוא לא בשנה תקציבית נוכחית אלא הוא הרבה יותר.
משה גפני: זה הפרויקט עם הסוכנות?
משה גפני: זה שהוציאו את עזרא.
דרורית שטיינמץ: אני לא זוכרת לומר לך.
משה גפני: הוציאו.
דרורית שטיינמץ: אני יכולה לברר ולחזור אליכם.
משה גפני: תגידי למיכל שתדבר אתי.
משה גפני: אני חושב שכן הוציאו את עזרא.
משה גפני: היא כתבה לי.
משה גפני: היא אז הייתה בוועדה.
רוחמה אברהם-בלילא: אדוני היושב ראש, אתה רוצה להצביע על הפנייה הזאת או שאתה רוצה להמשיך לבזבז את הזמן?
משה גפני: לשכות הנשיאים.
משה גפני: מה זה התוספות?
משה גפני: לשכת הנשיא – מיליון ו-255 אלף שקלים.
משה גפני: מישהו יודע להסביר?
וליד טאפש: אני תקציבן לשכת הנשיא.
וליד טאפש: מדובר בחוסר של כל שנה בתקציב שלנו למשרות המתוקצבות בפועל.
וליד טאפש: מבחינת הכמויות, מבחינת התקציב של הכסף, אצלנו לא מתקצבים בהתאם.
וליד טאפש: אנחנו מבקשים את זה כל שנה.
רוחמה אברהם-בלילא: למה לא עושים את זה מהתחלה?
רוחמה אברהם-בלילא: אתם יודעים מראש את הדברים הללו.
רוחמה אברהם-בלילא: למה מהתחלה, כאשר קובעים ומצביעים על תקציב, לא שמים את המספרים כפי שצריך להיות?
אורי גבע: לא תמיד יודעים את זה.
אורי גבע: יש שינויים.
אורי גבע: מספיק שנוסף עובד אחד, וכבר צריך משכורת שנתית של אדם אחד שמועסק וזה סדר גודל של לא פחות משמונים אלף שקלים כמשכורת של שנה.
אורי גבע: מספיק שינוי או שלושה שינויים, בן אדם שפורש, וזה משתנה.
וליד טאפש: יש גם העלאות דרגות.
דרורית שטיינמץ: בנוסף לכך, מתחילת השנה היו הרבה הסכמים קיבוציים שבאו לידי ביטוי ואז זה שינה לנו את כל תחזיות השכר שלנו.
דרורית שטיינמץ: היו כל מיני הסכמים עם ההסתדרות.
משה גפני: מה זה רשות הממשלה, ארבעים מיליון שקלים?
דרורית שטיינמץ: לפי דעתי זה מה שדיברנו.
מגלי והבה: אם יוסיפו עוד שרים לממשלה הבאה?
משה גפני: אז נוסיף עוד כסף?
משה גפני: בעד אישור פניות מספר 957 עד 961 – 3 הפניות אושרו
משה גפני: אם זאת שערורייה, אני מגיש רביזיה.
משה גפני: אני מבקש שהיא תדבר אתי.
רוחמה אברהם-בלילא: מוסיפים לשרים על חשבון אותם רעבים ומסכנים.
משה גפני: פנייה מספר 962 –
אורי גבע: כמו שעשינו קודם בסעיף 08, אנחנו עושים את אותו הדבר בסעיף 04.
משה גפני: בעד אישור פנייה מספר 962 – פה אחד הפנייה אושרה במקום שהדיינים יעבדו על פי תפוקות, הם עובדים על פי שכר רגיל.
אורי גבע: בין היתר.
משה גפני: אם לא, אני חוזר בי מהצבעתי.
אורי גבע: לא, זה כבר עשינו ואישרת.
משה גפני: זה היישום של ההעברה הקודמת.
שגית אפיק: כאן אתם הופכים את זה לעבודה בלתי צמיתה.
שגית אפיק: זאת לא מגמה הפוכה?
אורי גבע: אני אסביר.
אורי גבע: דייני הגיור אושר כבר לפני שלושה שבועות.
דרורית שטיינמץ: את דייני הגיור את אישרת.
דרורית שטיינמץ: כאן אנחנו מדברים על המרה של עובדים מחודשי עבודה לשיא כוח אדם או ההפך כאשר זה ניוד של עובדים.
דרורית שטיינמץ: זה טכני לגמרי.
דרורית שטיינמץ: זאת העברה טכנית לגמרי.
משה גפני: פניות מספר 963 עד 967 –
רועי כפיר: הפנייה נועדה לבצע התאמות בתקציב משרד הבריאות.
משה גפני: רבותיי חברי הכנסת, תדעו שכאן מדובר על פנייה מאוד גדולה.
משה גפני: הרבה מאוד כסף.
רועי כפיר: הפנייה נועדה בעיקרה להתאים את תקציב גם לשינויים בתוכניות עבודה וגם לביצוע בפועל בסוף שנה ולהעביר תוספות לתקציב הבינוי של בסעיף 67 בסך הכול של 250 מיליון שקלים.
רועי כפיר: שינויים פנימיים עיקריים שביצענו כאן בתקציב זאת העברה שאנחנו עושים מדי שנה, במשך שלוש השנים האחרונות, מתקציב הסל לתקציב בריאות הנפש.
רוחמה אברהם-בלילא: מה זה סל?
רוחמה אברהם-בלילא: סל התרופות?
רועי כפיר: סל הבריאות.
רוחמה אברהם-בלילא: לא מימשו מספיק את סל התרופות?
רוחמה אברהם-בלילא: אם זה כך, מה כל הדיונים האלה שאנחנו מקבלים שאין מספיק כסף בסל התרופות אבל פתאום יש עודפים ומעבירים אותם?
רועי כפיר: אין עודפים.
רועי כפיר: ברשותך, אני אסביר.
רועי כפיר: בסוף 2006 חתמו משרדי הבריאות והאוצר על הסכם להעברת רפורמה בבריאות הנפש ובמסגרת הרפורמה הזאת בריאות הנפש הייתה אמורה לעבור מתקציב לתקציב הסל, לקופות החולים.
רועי כפיר: את השינוי עשינו בתקציב אבל בחקיקה השינוי לא עבר עדיין את הכנסת ולכן התקציב בתחילת שנה נמצא בסל והוא אמור להיות ביחידות משרד הבריאות.
רועי כפיר: זה לא עודף וזה לא תת ביצוע.
משה גפני: למה אין את המיגון של בית החולים ברזילי?
רועי כפיר: אנחנו מתקצבים לפי התקדמות ביצוע.
רועי כפיר: כרגע עוד אין שם צורך במזומן.
רועי כפיר: יש שם הרשאה להתחייב.
משה גפני: אמרו לי לפני שנה שהמיגון של בית החולים ברזילי הוא פיקוח נפש ולכן פינו קברים במשך ארבעה ימים.
משה גפני: אמר לי אז , מנכ"ל משרד ראש הממשלה.
משה גפני: עכשיו אתה בא ויש כאן פניות של כל בתי החולים בארץ, כולם, חוץ מבית החולים ברזילי.
משה גפני: שם זה לא דחוף?
משה גפני: שם הביצוע לאט לאט?
רועי כפיר: אני אסביר.
משה גפני: יש כאן עיתונאים?
משה גפני: אני אומר לעיתונאים שכל מה שאמרו אז פיקוח נפש וכל הדברים האלה, פתאום לא קיימים יותר.
רוחמה אברהם-בלילא: גם מורידים משעת חירום.
רוחמה אברהם-בלילא: הכול בסדר.
רוחמה אברהם-בלילא: אחרי כן מבקשים 790 מיליון שקלים לביטחון.
משה גפני: תוכנית חיזוק הצפון באשקלון.
רועי כפיר: זאת אותה תוכנית במסגרתה אמורים למגן גם בברזילי.
רועי כפיר: כרגע ברזילי לפי מה שמדווחים מ הם יצאו במכרזי שלד.
רועי כפיר: המזומן יוצא לפי ההתקדמות.
רועי כפיר: כרגע עוד לא הגיעה אלי פנייה מ שאומרת שצריך לבצע תשלום ולכן עוד לא תקצבנו מזומן.
משה גפני: אתה בסדר גמור.
משה גפני: זאת אומרת, אתה שייך למשרד האוצר ומשרד האוצר משך לפני כמה שנים כסף שהיה מיועד לבית החולים ברזילי.
משה גפני: משך את הכסף בחזרה לתקציב המדינה.
משה גפני: נדמה לי שזה היה לפני שש או שמונה שנים.
משה גפני: עכשיו זה דחוף כי לפני שנה היה צריך לפנות קברים.
משה גפני: למה לא מזדרזים?
משה גפני: הרי נופלים שם טילים.
משה גפני: אנחנו הרי דואגים לאוכלוסייה בדרום.
משה גפני: אני מציע שנגיד משהו על בית החולים ברזילי, משהו דתי.
משה גפני: נגיד שאסור לבנות שם כי יש צמחים, כי האדם עץ השדה, נמצא איזה פסוק.
משה גפני: תראה איך מיד תגיע לכאן פנייה ויתחילו לעבוד כמו מטורפים.
רוחמה אברהם-בלילא: תראה ממי לוקחים.
רוחמה אברהם-בלילא: במקום שיביאו תוספת תקציבית למיגון מוסדות הבריאות, תראה ממי הם לוקחים.
רוחמה אברהם-בלילא: הם לוקחים ממזרע, בית חולים מזרע, הם לוקחים מפלימן, הם לוקחים מעכו ונהריה, משירות קהילתי לבריאות הנפש.
רוחמה אברהם-בלילא: מכל המסכנים.
רוחמה אברהם-בלילא: לוקחים מכל בתי החולים של בריאות הנפש.
משה גפני: באמת למה לוקחים?
רועי כפיר: אולי חברת הכנסת מסתכלת בהוצאה מותנית.
רועי כפיר: זה בדיוק מתקשר למה שהסברתי קודם.
רועי כפיר: התקציב בנוי כאילו עברה הרפורמה ואחרי הרפורמה, כאשר התקציב יהיה של קופות החולים, הן ירכשו את השירות מבית החולים הממשלתי ולכן בעולם של אחרי רפורמה זה אמור להיות בהוצאה מותנית.
רועי כפיר: אנחנו מבטלים את ההוצאה המותנית ונותנים להם כסף בנטו, אפילו יותר ממה שכתוב בהוצאה המותנית.
משה גפני: מה זה ההפחתה של למעלה ממיליארד שקלים בחוק ביטוח בריאות ממלכתי.
רועי כפיר: לבתי החולים של בריאות הנפש אנחנו מעבירים 826 מיליון ועוד כמה עשרות מיליוני שקלים.
רועי כפיר: לאמבולטוריקה, זאת אומרת, לרכש שירותים ולמרפאות.
רוחמה אברהם-בלילא: אדוני היושב ראש, מדובר כאן בהעברה תקציבית ענקית.
רוחמה אברהם-בלילא: אנחנו לא יכולים להעביר העברה כזאת בחטף בדיון של חמש דקות מבלי שאנחנו רואים את הכול לנגד עינינו.
רוחמה אברהם-בלילא: אי אפשר לעשות את זה.
משה גפני: שואלת חברת הכנסת רוחמה אברהם, גם אני שואל וגם עוד עיתונאי, מה זה הקיצוץ בחוק ביטוחי בריאות ממלכתי.
משה גפני: האם זה ישפיע?
משה גפני: בפירוט יש 423 מיליון שקלים להשלמת עלות סל שירותי בריאות על פי סעיף 13(א) לחוק ביטוח בריאות ממלכתי ואחרי כן 729 הפחתה של השלמת עלות סל שירותי בריאות על פי סעיף 13.
משה גפני: האם ייפגעו המבוטחים בשירותי הבריאות?
רועי כפיר: משרד האוצר בתקציב הסל מקיים את חוק ביטוח בריאות ממלכתי ככתבו וכלשונו.
רועי כפיר: זאת אומרת, כל הכסף מעבר למה שמגיע מביטוח לאומי לקופות החולים ועד עלות הסל, נמצא כאן בתקנה ויאשרו לך את זה , חשבות המשרד וקופות החולים שאין קיצוץ בתקציב הסל.
רועי כפיר: הקופות מקבלות תקציב ששווה לעלות הסל לפי חוק.
משה גפני: מה עם האמבולנסים הממוגנים?
משה גפני: שאלו כבר כמה פעמים לגבי הנושא הזה.
רועי כפיר: הוא בתוך הפנייה.
רועי כפיר: אני אבדוק.
רועי כפיר: עוד בדיון הזה אני אענה לך.
משה גפני: אבל אתה בטוח שזה כאן?
רועי כפיר: אני אשיב לך עוד בדיון הזה.
רועי כפיר: למיטב ידיעתי זה כאן.
רוחמה אברהם-בלילא: מה זה בטוח?
רוחמה אברהם-בלילא: שיעשה שיעורי בית ויציג לנו את הדברים.
משה גפני: את צודקת, אבל אני סומך על סגן שר הבריאות שהוא באמת מעביר העברות רציניות, הוא איש רציני, שהדברים האלה נעשו לטובת האנשים.
משה גפני: אומר הרפרנט שזה לא יפגע באזרחים.
משה גפני: אני מבין את מה שאת אומרת והאמת שהיה צריך לקיים על זה דיון יותר ארוך.
רוחמה אברהם-בלילא: אז מפאת קוצר הזמן נאשר?
משה גפני: אומר הרפרנט באופן חד משמעי שזה לא יפגע.
רוחמה אברהם-בלילא: אני לא יכולה לתת את ידי להעברה של סכום כזה אחרי דיון של חמש דקות.
רוחמה אברהם-בלילא: אני מתנצלת.
רוחמה אברהם-בלילא: תעבירו את זה בלעדי.
משה גפני: בעד אישור פניות מספר 963 עד 967 – הפניות אושרו
מגלי והבה: אנחנו.
רוחמה אברהם-בלילא: אני אומר שאנחנו מתנגדים רק בגלל הדיון הקצר של חמש דקות בהעברה כזאת.
משה גפני: אני מסכים אתך אבל אין ברירה.
רוחמה אברהם-בלילא: חוסר שקיפות מוחלט.
משה גפני: לגבי הנושא של המיגון, אני מבקש תשובה.
משה גפני: פנייה מספר 968 - התאמות בתקציב בתי החולים הממשלתיים.
רועי כפיר: הפנייה הזאת נועדה לביצוע התאמות בתקציב בתי החולים הממשלתיים.
רועי כפיר: קודם כל למחיר יום האשפוז שעודכן במהלך שנת 2011, עדכון מאוד משמעותי בעקבות הסכמי השכר.
רועי כפיר: מעדכנים גם את סעיפי השכר וגם את ההכנסות וכתוצאה מכך את הסובסידיה.
משה גפני: אני מודיע לך שאני מביע את מחאתי גם בפנייה הזאת.
משה גפני: אין כלום על המיגון של בית החולים באשקלון.
רועי כפיר: המיגון לא בפנייה.
משה גפני: אתם פשוט מתעלמים.
משה גפני: משרד האוצר נאמן לדרכו להתעלם מהנושא הזה של מיגון בית החולים באשקלון.
רוחמה אברהם-בלילא: מהצרכים הציבוריים.
משה גפני: אתם פשוט מתעלמים מבית החולים הזה.
משה גפני: משרד האוצר לדורותיו מתעלם מבית החולים ברזילי.
משה גפני: זה בית החולים שנמצא בחזית.
רועי כפיר: אתה תוכל להסתכל בפנייה הזאת ולראות שבית החולים ברזילי קיבל תוספת מאוד משמעותית?
רועי כפיר: בית החולים ברזילי זה 9407.
ציון פיניאן: זה לא מיגון.
רועי כפיר: לא, זה לפעילות של בית החולים.
רועי כפיר: בית החולים גירעוני והוא קיבל כאן כיסוי.
משה גפני: כולם מקבלים, אבל אין על מיגון.
משה גפני: אני דיברתי על המיגון.
רועי כפיר: המיגון הוא לא בסעיף הזה.
משה גפני: אין מיגון.
משה גפני: אתה אמרת בעצמך.
רועי כפיר: המיגון כרגע עוד לא משולם.
משה גפני: לא משולם, לא כרגע ולא לפני רגע.
משה גפני: לא משולם.
רועי כפיר: יש התחייבויות בגינו.
מגלי והבה: בית החולים בנהריה, מורידים לו ארבעה מיליון שקלים ועוד 27.
משה גפני: מה מורידים לנהריה?
רועי כפיר: לכל בתי החולים יש תוספות.
משה גפני: תתייחס לנהריה.
משה גפני: שואל חבר הכנסת מגלי והבה לגבי נהריה.
רועי כפיר: גם התמיכות בבית החולים נהריה הוגדלו במסגרת הפנייה הזאת.
רועי כפיר: אני יכול להסתכל ולומר לך את המספר המדויק.
רועי כפיר: מספר 5403, נהריה.
רועי כפיר: כאן זה לפי תוכנית.
מגלי והבה: אתם ממש לא בסדר.
מגלי והבה: מפרקים את הצפון.
דוד אזולאי: אני מתפלא על היושב ראש.
דוד אזולאי: איך הוא נותן להם.
דוד אזולאי: אני מכיר אותך כאדם מסודר ואתה עכשיו נותן במחי יד להעביר כאן כל מיני דברים.
דוד אזולאי: באמת.
רועי כפיר: נהריה, מה שאתה רואה כאן בגג, מינוס ארבעה מיליון, זה בגלל שכדי לסייע לבית החולים לסגור את השנה, הפחיתו לו באופן משמעותי את יעד ההכנסות.
רועי כפיר: המשמעות של זה היא בעצם כיסוי הגירעון של בית החולים כי הגירעון של בית החולים הוא אותו פער.
משה גפני: סגן השר מודע לכל ההעברות האלה?
רועי כפיר: כן, בוודאי.
משה גפני: הכול נעשה בתיאום אתו?
משה גפני: דוד, זאת הסיבה.
רועי כפיר: מי שמעביר לי את הפנייה הזאת – אני כמובן בודק אותה – זה משרד הבריאות.
מגלי והבה: מה הייתה התשובה לגבי נהריה?
רועי כפיר: הסובסידיה שלו גדלה.
רועי כפיר: הסובסידיה של בית החולים נהריה גדלה.
רועי כפיר: אני לא מוריד לו כספים.
רועי כפיר: הורידו לו את יעד ההכנסות וזאת דרך לסייע לבית החולים.
דוד אזולאי: אני רוצה לחזור על שאלת היושב ראש.
דוד אזולאי: האם כל הדברים – פשוט לחדד את הדברים לפרוטוקול – האם כל מה שאנחנו כאן נותנים ל זה מתואם?
רועי כפיר: יותר מזה.
רועי כפיר: השינויים הם בקשות של משרד הבריאות.
רועי כפיר: אנחנו בודקים ומאשרים.
רועי כפיר: אנחנו לא יזמנו את השינויים.
משה גפני: בעד אישור פנייה מספר 968 – 3 נגד – 2 הפנייה אושרה
דוד אזולאי: אני סומך על שיקול דעתו של סגן שר הבריאות.
משה גפני: פנייה מספר 969 – תקציב בתי החולים הממשלתיים
רועי כפיר: עבודה בלתי צמיתה.
רועי כפיר: עשינו בפנייה נפרדת.
רועי כפיר: חודשי עבודה של שני דברים עיקריים.
משה גפני: מי אלה העובדים?
רועי כפיר: העובדים הם 109 אחיות שנכנסו החל מחודש אפריל בעקבות הרחבה של הסכם התקינה עם הסתדרות האחריות כפי שהייתה בהסכם במרץ, אחיות שאמורות לתגבר את הטיפול במונשמים במחלקות פנימיות.
רועי כפיר: השנה הן עוד נכנסו במהלך השנה ולכן הן עובדות לא שיא כוח אדם מלא אלא חודשי עבודה על חלק מהשנה.
רועי כפיר: החל משנה הבאה זה יהיה בשיא כוח אדם.
רועי כפיר: כנ"ל לגבי רופאים לפי הסכם הרופאים האחרון, תקני רופאים, שגם כן נכנסו במהלך השנה באיוש של חלקיות שנה ובשנה הבאה יתוקצב בשיא כוח אדם.
משה גפני: הכסף של שביתת הרופאים נמצא כאן באיזשהו מקום?
רועי כפיר: הכסף של שביתת הרופאים מגיע דרך מחיר יום אשפוז שזה העדכון העיקרי של הפנייה הזאת.
רועי כפיר: זאת אומרת, אנחנו מעדכנים את התעריף וזה מעדכן את ההכנסות.
משה גפני: גם המתמחים.
רועי כפיר: המתמחים, זה ייכנס.
משה גפני: מתי זה יבוא?
רועי כפיר: אנחנו עכשיו עובדים על זה, להכניס את זה כבר בתחילת 2012.
מגלי והבה: מה לגבי המיגון בבית החולים זיו בצפת?
מגלי והבה: השר התחייב על כך לפני שנתיים וחצי.
רועי כפיר: אני לא יודע על איזו התחייבות ספציפית מדובר.
רועי כפיר: יש תוכנית מיגון.
מגלי והבה: תוכנית מיגון לבית החולים.
מגלי והבה: אולי השלום יגיע מהצפון.
רועי כפיר: יש תוכנית מיגון לבתי חולים, בעיקר לבתי חולים בצפון ובאשקלון, וההשתתפות הממשלתית בה היא כ-200 מיליון שקלים.
רועי כפיר: בפנייה הזאת חלק מהכסף הזה הוא גם למטרות האלה.
מגלי והבה: אבל זה לא מופיע, לא ברזילי ולא זיו.
מגלי והבה: יש שם בעיה של המיגון.
רועי כפיר: הפנייה של 67 מורכבת מהרבה מאוד סעיפים של תוכניות שכולן מתקדמות באופן הדרגתי ולכן כל פעם אנחנו נותנים תקצוב מזומן לפי הצורך, בין השאר תוכניות של חיזוק הצפון לאותם בתי חולים, תוכנית מיגון בתי חולים כלליים גם כן לאותם בתי החולים.
מגלי והבה: היושב ראש, לגבי ברזילי וזיו.
משה גפני: כן, אבל אנחנו עכשיו מדברים על העובדים הבלתי צמיתים.
משה גפני: אנחנו מבקשים תשובה בכתב לגבי המיגון של בית החולים ברזילי ובית החולים זיו בצפת.
משה גפני: בעד אישור פנייה מספר 969 – פה אחד הפנייה אושרה אנחנו חוזרים לפנייה של ביטוח לאומי, עמוד 23, פנייה מספר 903
גיא הרמתי: הפנייה היא פנייה פנימית ונועדה להתאים את התקציב לביצוע השנתי בקצבאות ובהשתתפויות של המדינה בתקציב ביטוח לאומי.
משה גפני: מורידים 153 מיליון שקלים מהבטחת הכנסה.
גיא הרמתי: כן, ומעבירים לקצבאות אחרות.
משה גפני: איזה קצבאות?
גיא הרמתי: למשל גמלאות לאוכלוסיות שאינן מבוטחות שזה בעיקר זקנה, למשל לקצבאות שהאוצר משלם כמו ניידות, כמו נפגעי פעולות איבה.
גיא הרמתי: הכול בהתאם לביצוע בפועל של ביטוח לאומי.
משה גפני: בידיים שלכם ההחלטה, להצביע או לא להצביע?
משה גפני: הוא אומר שזה לא משנה בביצוע.
גיא הרמתי: זה לא פוגע במקבלי הקצבאות עצמן כי הם מקבלים לפי חוק בין אם יש תקציב ובין אם אין תקציב.
גיא הרמתי: אנחנו מנסים להתאים את התקציב לתקנת הבטחת הכנסה בהתאם למימוש בפועל.
משה גפני: בעד אישור פנייה מספר 903 – פה אחד הפנייה אושרה פניות מספר 879 עד 881 - משרד החוץ
אורי גבע: מדובר בתגבור של משרד החוץ, פעילות דיפלומטית בחוץ לארץ וכנס הפלוריאדה שצפוי להתקיים במאי 2012, כנס של מגדלי פרחים.
אורי גבע: אנחנו מדינה שמייצאת הרבה פרחים ומעוניינים להשתתף בכנס הזה.
אורי גבע: מתוכננת השתתפות של כמה משרדים בנושא הזה שיש לו חשיבות.
אורי גבע: משרד החוץ הוא זה שכמובן מבצע בחוץ לארץ את הפעילויות הללו.
משה גפני: בעד אישור פניות מספר 879 עד 881 – פה אחד הפניות אושרו תודה רבה.
ציון פיניאן: על סדר היום הארכת תוכנית סיוע למשבר האשראי – תוכנית ה-TOP UP.
ציון פיניאן: לפני שאנחנו נכנסים לדיון, אני רוצה לברך את אנשי אגף התקציבים של עיריית אשדוד שנמצאים כאן.
ציון פיניאן: הם באו ללמוד מה עושים בכנסת ישראל, בוועדת הכספים.
ציון פיניאן: ברוכים הבאים.
שירי גרנות: שמי שירי גרנות, אני הממונה על ערבויות מדינה, שייכת לאגף החשב הכללי במשרד האוצר.
שירי גרנות: באנו לבקש מהוועדה להעמיד ערבות של מיליארד שקלים על מנת להפעיל את תוכנית ה-TOP UP.
שירי גרנות: התוכנית באה לעודד יצואנים לספק ביטוח במקום שבעצם אין מענה בשוק הפרטי בעסקאות סחר חוץ, סיכון פוליטי ומסחרי.
שירי גרנות: התוכנית מאפשרת קבלת ביטוח עסקאות קצרות טווח.
שירי גרנות: בעצם מה שהמדינה עושה במסגרת התוכנית זה להוסיף איזושהי תוספת לביטוח שנותן השוק הפרטי.
שירי גרנות: בעזרת התוכנית הזאת אנחנו מגדילים את המסגרות ומאפשרים לעסקאות לצאת לפועל.
שירי גרנות: התוכנית הוקמה ב-2009 בעת המשבר ומאז ראינו הצלחה מאוד יפה לתוכנית כאשר כ-4,000 עסקאות יצאו לפועל, היקף הכיסוי שהעמדנו עומד על חצי מיליארד שקלים.
שירי גרנות: סך הכול זה אפשר לעסקאות בהיקף של מיליארד וחצי שקלים לצאת לפועל.
שירי גרנות: התוכנית היא חיונית.
שירי גרנות: זאת אומרת, מצד אחד אנחנו מאפשרים לעסקאות שיש להן ייתכנות לצאת לפועל.
שירי גרנות: אנחנו רואים את זה גם לפי כמות הדי פולטים.
שירי גרנות: אנחנו חושבים שבעולם שבו היצוא הוא מרכיב מאוד מאוד גדול מהתמ"ג של מדינת ישראל, גם התוצאה של התעסוקה היא מאוד יפה, יש מקום להמשיך ולהפעיל את התוכנית הזאת.
שירי גרנות: אנחנו מבקשים מוועדת הכספים לאשר את העמדת הערבות.
ציון פיניאן: חזקיה, התעשיינים תומכים?
חזקיה ישראל: אנחנו תומכים מאוד בתוכנית.
חזקיה ישראל: מדובר בתוכנית טובה ואנחנו שמחים שהיא הגיעה ומעריכים אותה.
יצחק וקנין: אני רוצה להעלות משהו בנושא התעשיינים שהוא לא קשור לעניין אבל אני חושב שצריך להעלות אותו.
יצחק וקנין: יש ידיעה ברורה שבימים הקרובים, ב-1 בינואר, הולכים להעלות ב-25 אחוזים את המחיר למים בתעשייה.
יצחק וקנין: אני חושב שזאת שערורייה.
שי חרמש: מאיפה זה צץ?
יצחק וקנין: זה הסדר.
ציון פיניאן: חזקי, אתה יודע על זה משהו?
יצחק וקנין: זה ההסדר.
יצחק וקנין: מה שקורה, זאת קטסטרופה.
חזקיה ישראל: בשבוע הבא יש כוונה של רשות המים להעלות ב-25 אחוזים את מחירי המים לתעשייה.
חזקיה ישראל: מדובר בתשומה.
חזקיה ישראל: זה הולך להשפיע בסדר גודל של כמאה מיליון שקלים על התעשייה.
חזקיה ישראל: זה ילחץ להעלאת מחירים ובעוד שהממשלה פועלת להורדת מחירים, הולך להיות כאן דבר הפוך לגמרי.
חזקיה ישראל: רוצים להעלות את זה לשישה שקלים לקוב.
חזקיה ישראל: אנחנו נשמח אם ועדת הכספים תאמר מילה בנושא הזה.
חזקיה ישראל: זה נראה לנו כמעט אבסורד.
ציון פיניאן: אני מציע שוועדת הכספים תקיים דיון בנושא הזה.
שי חרמש: איציק, בוא ניזום את הדיון.
ציון פיניאן: אני מציע שתצרפו גם אותי.
שי חרמש: התוכנית היום היא מנוף ליצוא וזה דבר נהדר.
שי חרמש: הידיעה היותר חשובה היא משהו שלא שמתם לב אליו, שכל הדיפולטים הם מזעריים.
שי חרמש: זאת אומרת, המדינה מעמידה הלוואות והיא ממש לא ניזוקה מהעניין.
רוחמה אברהם-בלילא: זה ברור לאורך כל הדרך.
שי חרמש: זה לא ברור.
שי חרמש: זה ממש לא ברור.
שי חרמש: את נכנסת לאזורי סיכון.
שי חרמש: הוא הרי לא מבטח את היצוא לאנגליה הוא מבטח את הטנזניות ולא את אנגליה.
שאולי כצנלסון: שמי שאולי כצנלסון.
שאולי כצנלסון: אני ממכון היצוא הישראלי.
שאולי כצנלסון: אני רוצה להוסיף את תמיכתנו.
שאולי כצנלסון: אנחנו מאגדים כ-1,400 יצואנים שהם חברים במכון ואנחנו מסייעים להם בפעילות בחוץ לארץ, ביטוח עסקים בחוץ לארץ.
שאולי כצנלסון: אני חושב שראוי להדגיש שבתקופה הקרובה, כפי שכולנו יודעים, משבר נוסף לפתחנו, לפחות כך צופים והוא התחיל כבר באירופה, ולכן בעיתוי הנוכחי התוכנית הזאת היא חשובה במיוחד.
שאולי כצנלסון: לכן אנחנו כמובן מבקשים ותומכים בהארכת התוכנית.
שאולי כצנלסון: אני חושב שזה כלי חשוב להתמודדות עם משברים אפשריים בעתיד הקרוב.
ציון פיניאן: היועצת המשפטית, בבקשה.
שלומית ארליך: שאלה אחת לגבי המועד בו נדרשת הארכת התוכנית.
שירי גרנות: בהתאם לחוק, אנחנו ניקח את המקסימום שהוא שנתיים.
ציון פיניאן: אנחנו מצביעים על אישור הארכת תוכנית סיוע למשבר האשראי – תוכנית ה-TOP UP.
ציון פיניאן: בעד אישור הארכת התוכנית – פה אחד הארכת התוכנית אושרה
ציון פיניאן: על סדר היום צו תעריף המכס והפטורים ומס קנייה על טובין (תיקון מס' 7), התשע"א-2011 (שמנים צמחיים לצורך ייצור תחליפי חלב אם) וצו תעריף המכס והפטורים ומס קנייה על טובין (תיקון מס' 8), התשע"א-2011 (כרטיסים חכמים מהסוג המשמש במכשירי טלפון סלולארי ובממירים לטלוויזיה).
שירלי אביבי: התיקון הזה הוא תיקון שהוא גם העלאה וגם הפחתה.
שירלי אביבי: לפני כמה שנים פנו אלינו יצרני תחליפי חלב כדי שנסייע להם לפטור חלק מחומרי הגלם המיובאים על ידם, שאלה שמנים צמחיים.
שירלי אביבי: לאחר בחינה של הנושא אנחנו פטרנו את השמנים שמיובאים על ידי החברות האלה כדי לעזור לתעשייה המקומית.